Inuitų raštas
Inuitų raštas (Qaniujaaqpait) – rašto sistema, naudojama užrašyti inuitų kalbai (inuktitutui). Tai XIX a. pab. sukurta abugida, naudojama inuitų žemėse Kanadoje (daugiausia Nunavute). XIX a. vid. moraviečių misionieriai pirmieji mėgino užrašyti inuitų kalbą – pradžioje jie tai darė lotyniškais rašmenimis, bet vėliau pritaikė Džeimso Evanso skiemeninį raštą, skirtą kri kalbai. 1856 m. šiuo raštu išleistas pirmas inuitiškas leidinys – Evangelijos ištraukos. Tiesa, inuitų raštas paplito tik Nunavute, o Aliaskoje, Makenzio deltoje inuitų kalba pradėta užrašinėti lotyniškai. 1976 m. raštas kiek pakeistas ir paskelbtas vienu iš oficialių inuitų raštų. Inuitų abėcėlė priklauso Unicode skirsniui, skirtam Kanados aborigenų rašto variantams (U+1400 – U+167F, angl. Unified Canadian Aboriginal Syllabics). Visi abėcėlės rašmenys turi Unicode kodus.